Ek het nie met Sassa se werk ingemeng nie, sê Dlamini | Maroela Media
Minister Bathabile Dlamini (Foto: ANA)
Bathabile Dlamini, minister van maatskaplike ontwikkeling, het Maandag bewerings ontken dat sy ingemeng het by die Suid-Afrikaanse agentskap vir maatskaplike sekerheid (Sassa) om seker te maak dat Cash Paymaster Services (CPS) steeds die maatskaplike toelaes kan versprei.
“Het jy ten doel gehad dat CPS ŉ langer kontrak moes hê as wat die konstitusionele hof bepaal het? Het jy op enige manier ingemeng by Sassa se werk om self die betalings teen April 2017 te doen?” wou haar prokureur Ishmael Semenya weet.
“Nee,” het Dlamini geantwoord. “As ek het, sal ek bly wees as iemand dit kan uitwys.”
Afgetrede regter Barnard Ngoepe is die voorsitter van die ondersoek oor Dlamini se rol in die Sassa-debakel. Die menseregtegroep Black Sash het tydens die departement oor die toelaagkrisis voor die konstitusionele hof gedaag om seker te maak dat meer as 17 miljoen begunstigdes steeds hul toelaes sal ontvang, nadat die hof in 2014 beslis het dat die CPS-kontrak om toelaes te versprei, ongeldig was.
Die konstitusionele hof het in Maart 2017 opdrag gegee dat CPS egter nog ŉ verdere 12 maande met die betalings moet voortgaan, nadat daar bevind is dat Sassa nie in staat is om die betalingstelsel oor te neem nie.
99% van die mense wat Sassa kry het in elk geval nog nooit n sent bydrae gemaak nie.
Ja shure… syt niks verkeerd gedoen nie. Om die waarheid te se syt NIKS gedoen nie. ANC ZUMAIKIE NOMMER EEN!!!!!
Sy het ook nie haar werk gedoen nie waarvoor sy n aardige bedrag betaal is. Plaas sy haar salaris terug gee aan die staat.
Natuurlik sal sie niks erken nie snaaks hoe hulle aan selektiewe gehue verlies kan lei. Ek glo daar is iemand wat in staat is om die pos te beklee